หม่อง ทองดี ร่วมบวช ปอยส่างลอง ประเพณีไทใหญ่ถวายในหลวง
(SHAN 5 เม.ย. 53) - ด.ช.หม่อง ทองดี หรือ น้องมอง แชมป์เครื่องบินกระดาษพับจากประเทศญี่ปุ่นที่สร้างชื่อเสียงให้ประเทศไทย ร่วมบวชถวายในหลวง ในงานปอยส่างลอง ตามประเพณีไทใหญ่ด.ช.หม่อง ทองดี หรือ น้องมอง นักเรียนโรงเรียนบ้านห้วยทราย ต.สุเทพ อ.เมือง จ.เชียงใหม่ บุตรแรงงานอพยพจากรัฐฉาน ซึ่งเป็นแชมป์เครื่องบินกระดาษพับจากประเทศญี่ปุ่นและสร้างชื่อเสียงให้กับประเทศไทย ได้เข้าร่วมพิธีบวชสามเณร ในงาน ปอยส่างลอง ประเพณีของชาวไทใหญ่ ซึ่งจัดขึ้นระหว่างวันที่ 2 – 4 เม.ย. 53 ที่วัดเกาะกลาง ต.ป่าแดด อ.เมือง จ.เชียงใหม่ งานบวชปอยส่างลอง วัดเกาะกลางครั้งนี้จัดขึ้นเป็นครั้งที่ 3 มีส่างลอง (เด็กเข้ารับการบวช) จำนวน 73 รูป จัดโดยชมรมการศึกษาและศิลปวัฒนธรรมไทใหญ่ (เชียงใหม่) ร่วมกับคณะศรัทธาวัดเกาะกลาง โดยมีวัตถุประสงค์เพื่อเป็นการอนุรักษ์และเผยแพร่ขนบธรรมเนียมประเพณีอันดีงามในการสืบทอดในพระพุทธศาสนาของพี่น้องชาวไทใหญ่ รวมทั้งเพื่อน้อมถวายเป็นพระราชกุศลฯ แด่องค์พระบาทสมเด็จพระเจ้าอยู่หัวฯ ด้วย โดยกำหนดการของงานคือ ในวันที่ 2 เม.ย. ทำพิธีรับส่างลอง วันที่ 3 เม.ย. เป็นวันต้อนแขก หรือ วันข่ามแขก และวันที่ 4 เม.ย. ในช่วงเช้าได้มีพิธีแห่ส่างลองไปตามถนนสายหลักของตำบลป่าแดด จากนั้นในเวลา 15.00 น. มีพิธีนำส่างลองบรรพชาเป็นสามเณรภายในวิหารหลวงทั้งนี้ งานประเพณีปอยส่างลองวัดเกาะกลางในปีนี้ ได้จัดขึ้นอย่างยิ่งใหญ่ มีพี่น้องชาวไทใหญ่จากทั่วทุกสารทิศทางภาคเหนือ รวมทั้งพี่น้องชาวไทย ที่ทราบข่าวและที่อาศัยอยู่ในบริเวณใกล้เคียงเข้าร่วมเป็นจำนวนมาก โดยทางคณะกรรมการจัดงานได้มีการเชิญทั้งพี่น้องชาวไทใหญ่ พี่น้องชาวไทย และชนทุกเชื้อชาติ ตลอดจนสื่อมวลชน เข้าร่วมสาธุอนุโมทนาและเป็นขวัญกำลังใจให้แก่เด็ก เยาวชน ที่เข้ารับการบวชด้วย ชมภาพปอยส่างลอง วัดเกาะกลาง ได้ที่ ชมภาพ / อ่านข่าวย้อนหลังได้ที่สำนักข่าวฉาน (SHAN – Shan Herald Agency for News) เป็นสำนักข่าวอิสระจัดตั้งโดยกลุ่มชนไทยใหญ่พลัดถิ่น มีวัตถุประสงค์เพื่อเผยแพร่ข้อมูลข่าวสารจากเหตุการณ์ต่างๆ ที่เกิดขึ้นในรัฐฉาน สหภาพพม่า ตลอดจนตามแนวชายแดนไทย ซึ่งไม่เกี่ยวข้องกับองค์กรการเมือง / การทหารกลุ่มใด สอบถามข้อมูลเพิ่มเติมได้ที่ หรือ ติดตามอ่านข่าวสารภาคภาษาอังกฤษได้ที่ ภาคภาษาไทยใหญ่ที่ และภาคภาษาไทยที่ 
(SHAN 5 เม.ย. 53) - ด.ช.หม่อง ทองดี หรือ น้องมอง แชมป์เครื่องบินกระดาษพับจากประเทศญี่ปุ่นที่สร้างชื่อเสียงให้ประเทศไทย ร่วมบวชถวายในหลวง ในงานปอยส่างลอง ตามประเพณีไทใหญ่ ด.ช.หม่อง ทองดี หรือ
ด.ช.หม่อง ทองดี,สำนักข่าว S.H.A.N.,ไทใหญ่